
Minél nagyobb egy terület, annál több kitörési és fejlődési lehetősége van. A vizsgált országoknál a kitörési pontot a turizmusban látom, mely nemcsak munkahelyeket teremt és bevételt generál, hanem számos pozitív hatást fejt ki a környezetre is. A turizmus globalitása és standardizálása miatt ez a két ország egyedi attrakciók lévén előnyre tehet szert.
Kutatásom Lettország és Fehéroroszország területére összpontosul. Természetileg, kulturálisan számos már létező attrakciót fel tudnak mutatni, melyek megfelelő alapként szolgálnak a fejleszteni kívánt területekhez. Ez a két ország jelenleg a turizmus terén hatalmas lemaradásokkal szenved, ennek kiküszöbölésére a legmegfelelőbb módszer a közös turizmus stratégia kialakítása.
Megvizsgálva a turizmus globalitási trendeket, ezekkel szembemenő, eltérő turizmusfajták megvalósítása a cél, hogy a két ország turizmusa eltérjen a homogenizált piactól.
Dolgozatomban célom bemutatni Lettország és Fehéroroszország jelenlegi attrakcióit, közös kapcsolatokat továbbá azokat a turizmusfajtákat melyek segítségével visszakerülhet a turizmus vérkeringésébe. Nagy figyelmet fordítottam arra, hogy olyan turizmusfajták kerüljenek előtérbe, melyek viszonylag kevés beruházást igényelnek és az ökoszisztémát sem károsítják. A közös stratégia nagy előnye, hogy megteremti a versenyképességet, és megnöveli a belső piac mértékét. Dolgozatom nagy előnye, hogy részekre bontható. Ha a kooperatív munka nem valósulna meg, az országok egyedileg is meg tudják valósítani a saját fejlesztéseiket.
Dolgozatomhoz szükséges adatokat saját kutatások, adatgyűjtések révén szereztem. A múlt tapasztalatait, valamint a WTO előrejelzéseit figyelembe véve alkottam meg a dolgozatomat.
Bízom benne, hogy dolgozatomban a leírt közös stratégia megvalósulása eseten e két ország turizmusa fellendül.



